Vzorec pravilnika o izplačilu dela plače za poslovno uspešnost

Na podlagi 10. člena Zakona o delovnih razmerjih (UL RS 21/13 ... 203/20 – ZIUPOPDVE; ZDR-1) in 44. člena Zakona o dohodnini (UL RS 13/11-UPB7 … 66/19; ZDoh-2) direktor družbe \_\_\_\_\_\_\_\_\_\_\_\_\_\_\_ sprejme

PRAVILNIK O IZPLAČILU DELA PLAČE ZA POSLOVNO USPEŠNOST

člen

**Vsebina pravilnika**

Pravilnik o izplačilu dela plače za poslovno uspešnost (odslej pravilnik) določa upravičence in merila za pridobitev pravice do izplačila dela plače za poslovno uspešnost pri delodajalcu.

člen

**Sklep o izplačilu dela plače za poslovno uspešnost**

Delodajalec bo izplačal del plače za poslovno uspešnost le, če bo poslovodstvo za določeno leto s sklepom določilo, da je družba dosegla rezultate, ki to izplačilo opravičujejo.

ali

Delodajalec bo izplačal del plače za poslovno uspešnost, če bo finančno poročilo izkazovalo, da je družba ustvarila večji dohodek, kot je bil načrtovan v finančnem načrtu. Pogoj za izplačilo dela plače za poslovno uspešnost je izpolnjen, če je družba v poslovnem letu ustvarila poslovni izid najmanj v velikosti \_\_\_\_\_ EUR. (Merila uspešnega poslovanja, ki bodo vodila v izplačilo dela plače za poslovnost uspešnost, določite še natančneje). Poslovodstvo s sklepom določi velikost in datum izplačila za posamezno koledarsko leto.

**člen**

**Upravičenci**

Plačilo dela plače za poslovno uspešnost pripada vsem zaposlenim delavcem pri delodajalcu, ki so bili v koledarskem letu, na katero se izplačilo dela plače za poslovno uspešnost nanaša, zaposleni pri delodajalcu.

Vsak zaposleni je upravičen do sorazmernega izplačila dela plače za poslovno uspešnost glede na trajanje zaposlitve v posameznem koledarskem letu. Sorazmerje se računa glede na dopolnjene mesece in dneve v nedopolnjenem mesecu zaposlitve.

**člen**

**Merila**

Izplačilo dela plače za poslovno uspešnost pripada vsem upravičencem, skladno s temi merili:

\_\_\_\_ % od osnovne bruto plače delavca ali \_\_\_\_ % od zadnje izplačane plače delavca,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (po presoji delodajalca).

ali

Izplačilo dela plače za poslovno uspešnost pripada vsem upravičencem v enakem bruto znesku, ki ga poslovodstvo določi v sklepu.

člen

**Način izplačila dela plače za poslovno uspešnost**

Plačilo dela plače za poslovno uspešnost mora biti izplačano v denarni obliki.

**člen**

**Končna določba**

Pravilnik začne veljati, ko ga sprejme direktor družbe, uporablja pa se od \_\_\_\_\_\_\_\_\_.

Direktor: \_\_\_\_\_\_\_\_\_\_\_\_\_\_

Dano na oglasno desko dne \_\_\_\_\_\_\_

Sneto z oglasne deske dne \_\_\_\_\_\_\_\_